Aalborg Stiftstidende, 1833-03-21
Samme Dag har Kongen udstædt følgende Proclamation til sine nye Undersaatter i det græske og tyske Sprog. Hellener, Kaldet ved de høie Mægleres Tillid, med hvis mægtige Bistand J seierrige have endt en kun alt for lang og ødelæggende Krig; - kaldet ved Eders eget frie Valg bestiger Jeg Grækenlands Trone, for at løse de Forpligtelser, hvilke jeg med den mig overdragne Krone har overtaget saavel mod Eder, som mod de mæglende Magter. J en lang og blodig Kamp have J ved villig Opofrelse af store og dygrebare Goder tilkjempet Eder det, som for enhver Nation indeholder Grundbetingelsen for Lykke og Velfærd, Uafhænbighed og Selvstændighed. I have ved Eders Heltemod viist Eder som værdige Efterkommere af hine store Forfædre, hvis Navn end med usvækket Glands straaler frem af fjerne Aarhundreders Mørke. Men - endnu stedse savne J Frugterne af Eders hæderfulde Kamp, Eders Marker ligge øde, Eders Vindskibelighed er afmægtig og Eders før saa blomstrende Handel skranter. Endnu vente Videnskaber og Kunster forgiæves paa den Time, da de under Fredens Beskyttelse atter kunde vende tilbage til deres gamle Hjem; - Despotismens Plads har Anarchiet indtaget, og svinger sin blodige Svøbe over Eders Nakker; - hvad Fædrelandskjerlighed i den ædleste Begeistring har tilkjempet sig, forstyrrer, indvortes Tvedragt og ureen Egennytte. At ende denne Tilstand, i hvilken de herligste Kræfter gjensidig tilintetgjøre, hverandre i ødelæggende Borgerkrig; at henvende fra nu af Alles Bestræbelser til eet Maal. det fælleds Fædrelands, nu ogsaa mit Fædrelands Lykke og Hæder; at udslette efterhaanden hine Spor af gammel og ny Ulykke, der bedække Eders skjønne af Naturen saa rigt udstyrede Land ved Fredens og den offentlige Or gjerning; at prøve de Offere, der bragtes Fædrelandet og de Tjenester, der vistes samme; et Eders Personer og Eiendomme mod Vilkaarlighed og Tøilesløshed med Lovens og Retfærdighedens Ægide; at forskaffe Eder den sande lovlige Friheds Velgierninger og saaledes fuldende Grækenlands Gjenfødelse ved velprøvede fast grundede til Landets Tilstand og Nationens Ønsker svarende, Jnstitutioner; - dette, Hellener, er den store Opgave, der ligger i det ligesaa hæderlige som besværlige Kald, hvilket jeg følger og for hvilket jeg med samme Sind som min Kongelige Fader, da han først blandt alle Monarker bød Eder sin hielpende Haand i den store Frihedskamp, gjerne opofrer en glad og lykkelig Tilværelse i min Slægts elskede Stammeland. Tillidsfuld vender jeg min Stemme til Eder, Hellener, og opfordrer Eder til fra nu af i broderlig Samdrægtighed og i Forbindelse med mig at hellige den almindelige Velfærd alle Eders Kræfter og ikke at tillade, at de heldige Virkninger, som J skylde Eders Mod, Eders Udholdenhed i Farerne, Eders Fædrelandskjerlighed og Tillid til det guddommelige Forsyn, skulde gaae til Grunde under Anarkiets og den indre Tvedragts Krampetrækninger og at Eders Navn, som saamange Heltegierninger har sikkret Udødelighed, skulde besmittes ved uværdige Lidenskabers Forvildelser. Jdet jeg bestiger Grækenlands Trone, giver jeg den høitidelige Forsikkring, at Jeg samvittighedsfuldt skal beskjerme Eders Religion, trolig haandhæve Lovene, øve Retfærdighed mod Enhver og med Guds Bistand mandig opretholde Eders Friheder og Rettigheder. Min første Omsorg skal være Gjenoprettelsen og Bestyrkelsen af den offentlige Ro og Orden, forat Enhver uforstyrret og ukrænket kan nyde samme Sikkerhed. Jdet jeg overgiver Fortidens politiske Forvildelser: til Forglemmelsen, venter jeg, at enhver af Eder fra nu af vil vise Lovene og de til disses Fuldbyrdelse bemyndigede Øvrigheder den skyldige Lydighed og fredelig vende tilbage, til sin Arne. Jeg haaber saaledes med Tillid at vorde fritagen for den smertelige Nødvendighed, at maatte lade den straffende Retfærdighed sit Løb mod Forstyrrere af den offentlige Rolighed og mod Rebeller. Gid da det guddommelige Forsyn velsigne vore forenede Bestræbelser og atter lade opblomstre i forynget Glands det skjønne Land, hvis Jordbund dækker de største Mænd og de største Borgeres Aske, hvis Fortid betegner en af Verdenshistoriens skjønneste Epoker og hvis nyeste Begivenheder have viist Medverdenen, at de udødelige Stamfædres Heltemod og Begeistring end ikke er udslukt i dets Beboere."